## La targeta transport ‘Recuperem València’ de la Generalitat estarà disponible en 31 municipis i els grans barris afectats per les inundacions

*** Martínez Mus destaca “la necessitat de facilitar el transport als més afectats per la catàstrofe del 29 d’octubre”
* La sol·licitud del nou títol es farà en els ajuntaments i permetrà viatjar de manera gratuïta en Metrovalencia, Rodalia, EMT, Metrobús i autobusos autonòmics**

El conseller de Medi Ambient, Infraestructures i Territori, Vicente Martínez Mus, ha confirmat que la targeta transport ‘Recuperem València’ estarà disponible en 31 municipis i els grans barris afectats per les inundacions.

Així ho ha anunciat Martínez Mus després d’una trobada celebrada amb alcaldes i representants dels diferents ajuntaments, amb els quals ha abordat la implementació de la mesura, ja que la gestió del títol es farà en col·laboració amb els consistoris. “L’objectiu és que les targetes s’entreguen en els ajuntaments mateixos per a facilitar el seu accés als veïns”, ha remarcat el conseller.

El titular d’Infraestructures ha destacat “la necessitat de facilitar el transport als més afectats per la catàstrofe del 29 d’octubre”. “Els servicis llançadora per a part d’estos municipis ja són gratuïts, però hem volgut fer un pas més perquè els veïns viatgen de manera gratuïta en Metrovalencia, Rodalia, EMT, Metrobús i autobusos autonòmics”, ha remarcat Mus.

El conseller ha explicat que s’han seleccionat els municipis i barris en els quals més d’un 5 % dels vehicles censats s’han vist afectats per les inundacions, encara que ha insistit en el fet que “hi ha localitats que han vist com el 80 % de la flota està afectada i és necessari que hi haja un suport fins a final d’any”.

La targeta estarà disponible per als veïns de Sedaví, Paiporta, Massanassa, Alfafar, Llocnou de la Corona, Benetússer, Picanya, Catarroja, Algemesí, Beniparrell, Aldaia, l’Alcúdia, Albal, Guadassuar, Riba-roja de Túria, Alaquàs, Sot de Chera, Riola, Chiva, Loriguilla, Cheste, Catadau, Pedralba, Utiel, Llombai, Montserrat, Godelleta, Quart de Poblet, Xirivella, Benicull de Xúquer i Gestalgar, així com en barris afectats per les inundacions malgrat que la major part del municipi no haja tingut afecció.

Fecha: 27/01/2025